Plamene zasiahli motorovú časť auta a palubnú dosku.
PRIEVIDZA. Počas jazdy po Včelárskej ulici v Prievidzi začalo vo štvrtok 19. marca pred pol jednou na poludnie horieť dodávkové vozidlo. Plamene zachvátili motorovú časť a palubnú dosku auta. Šofér odstavil auto ku krajnici a privolal hasičov.
"Zasahovali štyria príslušníci prievidzského hasičského zboru. Na likvidáciu ohňa nasadili jeden vysokotlakový prúd," informoval trenčiansky krajský hovorca hasičov Marián Petrík.
Doplnil, že príčina vzniku požiaru je v štádiu vyšetrovania.